钦定古今图书集成/明伦汇编/官常典/第637卷 > 抹然公
## 钦定古今图书集成/明伦汇编/官常典/第637卷 > 抹然公

按《陕西通志》：“公天雄人。太和中，知乾州。干素难治。公
夙夜在公，急则施之以宽，期于合理，宾礼贤能，发擿
奸伏，吏民畏服。比年旱蝗飞蔽天，境内禾稼未尝少伤。诸县土贼作乱四郊，人迹断绝。公设乡兵，严关防，
高城垒，濬池隍，戎器战具，一切缮完，无不精锐。贼闻
风解散，平政理讼，帅之以身，民安于田里，无有愁怨”
者。